open-index/open-wikipedia-markdown huggingface dataset:
הגביע האיסלנדי

**הגביע האיסלנדי** (באיסלנדית: **Bikarkeppni karla í knattspyrnu - Mjólkurbikarinn**, בתרגום לעברית: "תחרות הגביע בכדורגל גברים - גביע החלב"*)* הוא טורניר בשיטת "נוקאאוט" המתקיים מדי שנה מאז 1960, והוא נחשב לתחרות השנייה בחשיבותה בכדורגל האיסלנדי, אחרי ליגת העל האיסלנדית. משחק הגמר משוחק באופן מסורתי באמצע ספטמבר, באצטדיון הלאומי - אצטדיון לוגארדאלסוודלור. הזוכות בגביע מהמדינה, מעפילות למוקדמות הליגה האירופית.

## משחקי הגמר
* קבוצה המסומנת ב**כתב מודגש** זכתה גם באליפות ליגת העל האיסלנדית באותה העונה והשלימה דאבל מקומי.

## תוצאות לפי קבוצה

## קישורים חיצוניים

* 

* מחזיקות הגביע של איסלנד לאורך השנים, באתר RSSSF

## הערות שוליים

קטגוריה:איסלנד: כדורגל
קטגוריה:תחרויות גביע לאומיות באירופה
קטגוריה:תחרויות כדורגל באיסלנד
בדיל(IV) יודאט

**בדיל(IV) יודאט** היא תרכובת אי-אורגנית שנוסחתה הכימית היא Sn(IO3)4. היא התגלתה לראשונה בשנת 2020 על ידי תגובה הידרותרמית של בדיל(II) אוקסיד  וחומצה יודית  במים בטמפרטורה של 220°C. התרכובת היא גביש חסר צבע בצורת עמוד, שמתגבשת לפי חבורת הסימטריות המרחבית הטריקלינית P-1. יש לה פער אסור עקיף (ניסיוני: 4.0 eV; מחושב: 2.75 eV). 

## הערות שוליים

קטגוריה:בדיל: תרכובות
קטגוריה:תרכובות אי-אורגניות
ולרי פורקויאן

**ולרי סמנוביץ' פורקויאן** (באוקראינית: **Валерій Семенович Поркуян**; נולד ב-4 באוקטובר 1944) הוא כדורגלן עבר ומאמן כדורגל סובייטי-אוקראיני ממוצא ארמני ששיחק בעמדת החלוץ במספר מועדונים בברית המועצות, הבולט שבהם דינמו קייב, ונבחרת ברית המועצות בכדורגל.

## קריירת משחק
### מועדונים
פורקויאן החל לשחק בקבוצת הנוער של הכוכב האדום קירובוגראד מעיר הולדתו שב (כיום קרופיבניצקי שבאוקראינה). ב-1962 החל לשחק בקבוצה הבוגרת של המועדון, ולאחר שלוש עונות מוצלחות עבר לצ'רנומורץ אודסה מליגת העל הסובייטית בכדורגל.

ב-1966, על אף התעניינות ממועדונים מובילים רבים, בהם ספרטק מוסקבה ודניפרו, הוא חתם בדינמו קייב, עימה זכה בשלוש אליפויות רצופות (1966–1968) וב ב-1966, אך לא הצליח לקבל מקום בקבוצה התחרותית שנוצרה.

ב-1970 חזר פורקויאן לצ'רנומורץ בעקבות שכנועיו של מאמן הקבוצה וחברו להתקפת אודסה בעבר ולרי לובנובסקי. הוא רשם שתי עונות טובות בקבוצה, על אף שירדה לליגת המשנה הסובייטית, וב-1972 עבר יחד עם לובנובסקי לדניפרו. בארבע עונות בקבוצה הוא רשם 103 הופעות ליגה עד לפרישתו בשנת 1976.

### בנבחרת
פורקויאן הופיע שמונה פעמים בלבד במדי נבחרת ברית המועצות בכדורגל, אך כבש במדיה ארבעה שערים, כולם בשלושת המשחקים הראשונים שלו.

הוא זומן לסגל הנבחרת למונדיאל 1966 וערך את הופעת הבכורה שלו במשחק האחרון של שלב הבתים מול . במשחק זה הוא כבש צמד, כולל שער ניצחון, והוביל את נבחרתו ל-2–1. פורקויאן כבש גם בניצחון 2–1 ברבע הגמר על , וכבש את שערו הרביעי בטורניר בהפסד 1–2 ל בחצי הגמר. ארבעת שעריו זיכו אותו, יחד עם שלושה שחקנים נוספים, בפרס נעל הארד של גביע העולם בכדורגל.

פורקויאן זומן לסגל נבחרת ברית המועצות גם למונדיאל 1970, אך לבסוף לא הופיע בו.

## קריירת אימון
ב-1976, לאחר פרישתו ממשחק, עבר פורקויאן לאימון ומונה לעוזר מאמן בטאבריה סימפרופול, והמשיך לאמן קבוצות חובבים בליגות הנמוכות. משנות ה-80 של המאה ה-20 עד 2017 הוא שימש כמעט הרציפות בתפקידים שונים במועדון צ'רנומורץ אודסה, בהם מאמן ועוזר מאמן בקבוצה הראשונה ובקבוצת המילואים.

## תארים
;דינמו קייב
*אליפות ליגת העל הסובייטית בכדורגל: 1966, 1967, 1968
*הגביע הסובייטי: 1966

;אישיים
*מאסטר ספורט של ברית המועצות: 1966
*נעל הארד של גביע העולם בכדורגל: 1966

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:כדורגלנים סובייטים
קטגוריה:חלוצי כדורגל אוקראינים
קטגוריה:חלוצי כדורגל סובייטים
קטגוריה:מאמני כדורגל אוקראינים
קטגוריה:מאמני כדורגל סובייטים
קטגוריה:כדורגלני זירקה קרופיבניצקי
קטגוריה:כדורגלני צ'רנומורץ אודסה
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני נבחרת ברית המועצות
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:סובייטים שנולדו ב-1944
איינשטייניום הקספלואוריד

**איינשטייניום הקספלואוריד** (קרויה גם "**איינשטייניום(VI) פלואוריד**") היא תרכובת כימית אי-אורגנית בינארית של איינשטייניום ופלואור, בעלת הנוסחה הכימית EsF6. זוהי תרכובת היפותטית — קיומה נחזה באופן תאורטי, אך טרם הצליחו לבודד אותה.

## תכונות פיזיקליות
סביר להניח שהתרכובת לא יציבה.

## הערות שוליים

קטגוריה:פלואור: תרכובות
קטגוריה:תרכובות אי-אורגניות
קטגוריה:איינשטייניום: תרכובות
איינשטייניום טטרפלואוריד

**איינשטייניום טטרפלואוריד** היא תרכובת כימית אי-אורגנית בינארית של איינשטייניום ופלואור בעלת הנוסחה הכימית EsF4. התרכובת נצפתה בתרמוכרומטוגרפיה.

## סינתזה
ניתן להכין את התרכובת באמצעות הפלרה של איינשטייניום טריפלואוריד.

2EsF3 + F2 -> 2EsF4


## תכונות פיזיקליות
התרכובת היא נדיפה. הנדיפות דומה לזו של טרנסאורניום טטרפלואורידים אחרים.

## הערות שוליים

קטגוריה:פלואור: תרכובות
קטגוריה:תרכובות אי-אורגניות
קטגוריה:איינשטייניום: תרכובות
איינשטייניום(II) כלוריד

**איינשטייניום(II) כלוריד** היא תרכובת כימית אי-אורגנית בינארית של איינשטייניום וכלור בעלת הנוסחה הכימית EsCl2.

## סינתזה
ניתן להכין את התרכובת באמצעות תגובה של EsCl3 ו-H2.

2EsCl3 + H2 -> 2 EsCl2 + 2HCl

## תכונות פיזיקליות
התרכובת היא חומר מוצק.

## הערות שוליים

קטגוריה:כלור: תרכובות
קטגוריה:תרכובות אי-אורגניות
קטגוריה:איינשטייניום: תרכובות
איינשטייניום(II) יודיד

**איינשטייניום(II) יודיד** היא תרכובת כימית אי-אורגנית בינארית של איינשטייניום ויוד בעלת הנוסחה הכימית EsI2.

## סינתזה
ניתן להכין את התרכובת באמצעות תגובה של EsI3 ו-H2.

2EsI3 + H2 -> 2 EsI2 + 2HI

## תכונות פיזיקליות
התרכובת היא חומר מוצק.

## הערות שוליים

קטגוריה:יוד: תרכובות
קטגוריה:תרכובות אי-אורגניות
קטגוריה:איינשטייניום: תרכובות
איינשטייניום(II) ברומיד

**איינשטייניום(II) ברומיד** היא תרכובת כימית אי-אורגנית בינארית של איינשטייניום וברום בעלת הנוסחה הכימית EsBr_2.

## סינתזה
ניתן להכין את התרכובת באמצעות חיזור של EsBr3 עם H2.

2EsBr3 + H2 -> 2 EsBr2 + 2HBr

## הערות שוליים

קטגוריה:ברום: תרכובות
קטגוריה:תרכובות אי-אורגניות
קטגוריה:איינשטייניום: תרכובות
אגם סילבפלנה

**אגם סילבפלנה** (בגרמנית: *Silvaplanersee*; ברומאנש: *Lej da Silvaplauna*) הוא אגם בעמק אנגדין העליון של קנטון גראובינדן בשווייץ.

## גאוגרפיה וטופוגרפיה
האגם קרוי על שם הכפר הסמוך סילבפלנה . האגם מחובר גם לאגם חמפפר (Lej da Champfèr) הסמוך. יחד עם שכנו הגדול יותר, אגם סילס, הוא בין האגמים הגדולים ביותר של גריסון. על אגם סילבפלאנה משקיפים כמה הרים בגובה של למעלה מ-3,000 מטרים, בעיקר פיז קורבטש , הר ג'ולייר  והר סורליי. אגן הניקוז של האגם מגיע לשיאו בהר קורבץ' (3,451 מטרים) וכולל כמה קרחונים.

## תיירות
בקצה הצפוני של האגם ישנו אתר קמפינג. האגם משמש רבות גם לספורט, כמו גלישת מצנח וגלישת רוח בקיץ. בחורף, כשהאגם קופא, הוא משמש לסקי למרחקים, מסלולי הליכה וגלישת מצנחים על שלג, כאשר סקימרת'ון אגאדין  חוצה את האגם מדי שנה. האירוע הנדיר של קרח שחור מביא גם מחליקי קרח לאגם.

## קישורים חיצוניים
* 

קטגוריה:אגמים קרחוניים
קטגוריה:אגמים הרריים
קטגוריה:שווייץ: ימות ואגמים
קטגוריה:גראובינדן
יהושע ויסמן (כדורסלן)

**יהושע ויסמן** (26 בינואר 1927 – 4 במרץ 1948) היה כדורסלן, כדורגלן ומאמן כדורסל ששיחק בקבוצות הכדורסל והכדורגל של הפועל ירושלים בשנות ה-40 ונחשב לכוכבה הראשון של הקבוצה. ויסמן היה חבר בנבחרת ישראל הראשונה בכדורסל, ששיחקה ב-1947 בטורניר הפסטיבל הדמוקרטי בפראג. בנוסף להיותו שחקן, אימן במועדון הכדורסל של הפועל ירושלים.

## קורות חייו
ויסמן נולד בירושלים לאסתר ואברהם. בנעוריו למד בבית הספר "תחכמוני", ולאחר מכן בבית-החינוך התיכון לילדי עובדים. בגיל צעיר החל לעבוד על מנת לסייע לכלכלת משפחתו.

ויסמן היה חבר באגודת הספורט "הפועל", בה שיחק כדורסל וכדורגל, ואף אימן בכדורסל. הוא היה חבר בנבחרת ישראל הראשונה, שייצגה את ישראל בטורניר הפסטיבל הדמוקרטי שנערך בפראג ב-1947.

בגיל 16 הצטרף לנוטרות, ועבר בהצלחה קורס מדריכי נוטרים בכפר ילדים. הצבא הבריטי לא הסכים לקבלו לשורותיו עקב גילו הצעיר, וויסמן הצטרף לקורס מפקדים, אף על פי שלא היה מעוניין בתפקיד פיקודי.

ב-1947, עם קבלת תוכנית החלוקה, התגייס להגנה. בשירותו בהגנה הוצב בעיר העתיקה, השתתף בפעולות פיצוץ ברוממה, בקרב ליד הרטוב, בחיפוש אחר מחלקת הל"ה, ובקרב ליד עטרות. ב-4 במרץ 1948 יצא עם מחלקה מגדוד "מוריה" לסיור אחר כנופיות ערביות באזור הכפרים ביתוניא ורפק. במהלך הלילה אותרה המחלקה על ידי צופים ערבים, שהזעיקו את תושבי הכפר לקרב.⁩

ויסמן נלחם עם מקלע ברן, אך בסופו של דבר נפל בקרב, שבו שרדו רק שלושה מאנשי המחלקה.

ויסמן נקבר תחילה בבית הקברות סנהדריה ששימש כבית קברות צבאי זמני, אך ב-6 בספטמבר 1951 הועברה גופתו יחד עם גופותיהם של לוחמים נוספים ונקברה בבית הקברות הצבאי בהר הרצל.

## הנצחה
החל משנת 1949 החלה אגודת הפועל לקיים טורניר כדורסל לזכרו של ויסמן בהשתתפות קבוצות הפועל השונות, בוגרים ונוער. לקבוצות המנצחות הוענק מגן עץ עליו נחרט "לזכרו של יהושע ויסמן ז"ל". המגן עבר בין המנצחות בטורניר, והוענק מדי שנה על ידי בני משפחתו של ויסמן.

## הערות שוליים

קטגוריה:כדורסלני הפועל ירושלים
קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:בוגרי בית חינוך ע"ש ארלוזורוב (ירושלים)
קטגוריה:חללי ההגנה במלחמת העצמאות
קטגוריה:אישים הקבורים בבית הקברות הצבאי בהר הרצל
קטגוריה:ארץ-ישראלים שנולדו ב-1927
קטגוריה:ארץ-ישראלים שנפטרו ב-1948
Firaxis Games

**פיראקסיס משחקים** (באנגלית: **Firaxis Games, Inc)** היא חברה אמריקאית העוסקת בפיתוח משחקי וידאו ושוכנת בספארקס, מרילנד, ארצות הברית. החברה נוסדה במאי 1996 על ידי סיד מאייר, ג'ף בריגס ובריאן ריינולדס בעקבות עזיבתם את חברת MicroProse, המיזם הקודם של מאייר. הם נרכשו על ידי Take-Two Interactive באוגוסט 2005, והחלו לצאת לאור תחת המותג 2K של החברה. החברה ידועה בעיקר בזכות פיתוח סדרות המשחקים המצליחות: Civilization ו-X-COM, כמו גם משחקים רבים אחרים הנושאים את שמו של מאייר.

## היסטוריה
פיראקסיס משחקים נוסדה ב-1 במאי 1996 תחת השם תוכנות פיראקסיס (באנגלית: **Firaxis Software**), על ידי סיד מאייר, בריאן ריינולדס ו ג'ף בריגס, שלושה מעצבי משחקים שהועסקו בעבר על ידי חברת MicroProse. השם "פיראקסיס" (באנגלית: Firaxis), הלחם של המילים "אש" (Fire) ו-"ציר" (Axis), נגזר משמה של יצירה מוזיקלית שיצר בריגס בעברו.

בניגוד ל-MicroProse, פיראקסיס נועדה להיות חברת עיצוב משחקים ותו לא, ולהותיר את הייצור, השיווק וההפצה לקבלנים חיצוניים. החברה התלבטה בין מוציאים לאור שונים, ולבסוף חתמה הסכם עם Electronic Arts.

פיראקסיס הכריזו על הכותר הראשון שלהם "גטיסבורג!", במהלך יוני 1997. באותה העת, ב-24 ביולי 1997, שונה שם החברה לפיראקסיס משחקים. "גטיסבורג!" ששוחרר באוקטובר 1997, זכה להצלחה רבה עם ביקורות כמעט מושלמות, ומכירת 200,000 עותקים עד אוגוסט 1999. בפברואר 2000 ריינולדס עזב את החברה, כדי "לפצות" על עזיבתו, החלה החברה לגייס עובדים ותיקים מתעשיית המשחקים. על הנהלת פיראקסיס, מנכ"ל החברה בריגס זכה בתואר "מנכ"ל השנה" על ידי מגזין Smart CEO בשנת 2004. בנובמבר 2006 עזב בריגס את החברה, את תפקידו ירש סטיב מרטין, לו גם הוענק פרס על הנהלת החברה, הפעם "פרס המנהיגות העסקית הבינלאומית של מרילנד" מטעם מכון הסחר העולמי במרץ 2011.

בנובמבר 2004, אטארי (אז Infogrames), הבעלים דאז של הזיכיון Civilization, מכרה את כל הקניין הרוחני לקונה לא ידוע תמורת 22.3 מיליון דולר. ב-26 בינואר 2005 הקונה התברר כ- Take-Two Interactive. החברה הודיעה כי הזיכיון ינוהל על ידי חברת הבת שלהם 2K, שנוסדה יום קודם לכן, וכי פיראקסיס תישאר אחראית על פיתוח הסדרה. במרץ 2005, NDL הכריזה על שותפות עם פיראקסיס, לפיה מנוע ה־Gamebryo ישמש בפיתוח Civilization IV, שהיה אמור לצאת מאוחר יותר באותה שנה. ב-7 בנובמבר 2005, Take-Two Interactive הודיעו שהם רכשו את פיראקסיס משחקים. באפריל 2007, סורן ג'ונסון, המעצב הראשי של Civilization IV, עזב את החברה כדי לעבור לחברת-Maxsis ולעבוד על ספור. באופן דומה, המעצב הראשי של Civilization V, ג'ון שאפר, עזב לאחר יציאת המשחק, בדצמבר 2010.

ב-2014 וב-2015 פיראקסיס ערכו כנס למשחקים שלהם בשם פיראקסיקון, שם בין השאר הוצגו משחקים חדשים כגון Civilization: Beyond Earth ו-X-COM 2.

ב-17 בפברואר 2023, הוכרז שהבמאי של המשחק Midnight Suns, ג'ייק סולומון, ומנכל החברה, סטיב מרטין, עוזבים את החברה. הסמנכ"לית הת'ר הייזן קודמה למנכ"לית במקומו של מרטין. ב-30 במאי פוטרו 30 עובדים מפיראקסיס כחלק מצעדים לחיסכון בעלויות שיישמה חברת האם Take-Two Interactive.

## משחקים שפותחו

## קישורים חיצוניים
* 

## הערות שוליים

קטגוריה:פיתוח משחקי וידאו
קטגוריה:חברות אמריקאיות
Don't Think Twice, It's All Right

"**Don't Think Twice, It's All Right**" הוא שיר שנכתב על ידי בוב דילן בשנת 1962 ויצא שנה לאחר מכן באלבומו The Freewheelin' Bob Dylan וכבי-סייד של הסינגל "Blowin' in the Wind". השיר זכה לגרסאות כיסוי על ידי מספר אמנים נוספים, ביניהם ויילון ג'נינגס בשנת 1964, סוזן טדסקי, אמילי-קלייר בארלו, ופיטר, פול ומרי, שהוציאו אותו כסינגל, שהגיע לטופ 10 של בילבורד הוט 100.

## הלחנה
בהערות האלבום המקורי, נאט הנטוף מכנה את השיר "אמירה שאולי אתה יכול להגיד כדי לגרום לעצמך להרגיש טוב יותר... כאילו אתה מדבר אל עצמך". הוא נכתב בערך באותה תקופה שסוז רוטולו האריכה את שהותה באיטליה ללא הגבלת זמן. תחילת המנגינה מבוססת על השיר המסורתי "Who's Gonna Buy Your Chickens When I'm Gone", שדילן למד מזמר הפולק פול קלייטון, שהשתמש בו בשירו "Who's Gonna Buy You Ribbons When I'm Gone?"

בנוסף לתחילת המנגינה, כמה שורות מילים נלקחו מתוך "Who's Gonna Buy You Ribbons When I'm Gone?" של קלייטון, שהוקלט בשנת 1960, שנתיים לפני שדילן כתב את "Don't Think Twice, It's All Right". שורות שנלקחו מילה במילה או שונו מעט מהשיר של קלייטון הן, "T'ain't no use to sit and wonder why, darlin'" ו-"So I'm walkin' down the long long and lonsome road". בהוצאה הראשונה של השיר, במקום "So I'm walkin' down the long and lonsome road babe, where I'm bound, I can't tell" דילן שר "So long, honey babe, where I'm bound, I can't tell". המילים שונו כאשר דילן ביצע גרסאות חיות של השיר ובגרסאות כיסוי שהוקלטו על ידי אמנים אחרים.

## גרסאות כיסוי
בשנת 1963 הקליטה שלישיית הפולק הפופולרית פיטר, פול ומרי את השיר. מנהלו של דילן, אלברט גרוסמן, ניהל גם את פיטר, פול ומרי והחל להציע את שיריו של דילן לאמנים אחרים כדי שיקליטו. "Don't Think Twice, It's Alright" היה אחד משלושת השירים של דילן שפיטר, פול ומרי בחרו לכסות באלבומם השלישי In the Wind, יחד עם "Blowin' in the Wind" ו-"Quit Your Lowdown Ways". השיר יצא כסינגל והגיע למקום התשיעי בבילבורד הוט 100 ולמקום השני במצעד Easy Listening. גרסה זו היא שהפכה את השיר לפופולרי. קאש בוקס תיאר אותו כ"פריט פולק מדבק בסגנון קאנטרי עם מנגינה רודפת ויפה מאוד" שנראה שנועד לשחזר את ההצלחה של השלישייה עם "Blowin' in the Wind". מבקר AllMusic ויליאם רולמן תיאר את הגרסה של פיטר, פול ומרי כ"ביצוע מאופק" של השיר. איש הרדיו בוב לשצ'ק מתאר גרסה זו כמבוצעת "באופן אופייני".

## קישורים חיצוניים

## הערות שוליים

קטגוריה:שירי 1962
קטגוריה:סינגלים מ-1965
קטגוריה:שירי בוב דילן
קטגוריה:שירי אלביס פרסלי
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת וורנר רקורדס
קטגוריה:סינגלים בהוצאת קולומביה רקורדס
לא יוצאת למסיבות

"**לא יוצאת למסיבות**" הוא שיר של להקת הקאנטרי הישראלית ג'יין בורדו. השיר נכתב, הולחן, עובד והופק על ידי דורון טלמון מתי גלעד ויובל מעיין. הוא יצא לאור ב-20 במרץ 2023 ונכלל באלבום האולפן הרביעי של הלהקה, "כישוף" אשר יצא באפריל 2024.

## יצירה והוצאה לאור
השיר נכתב, הולחן, עובד והופק על ידי דורון טלמון מתי גלעד ויובל מעיין. סולנית הלהקה, דורון טלמון, שיתפה בהשראה שעמדה מאחורי כתיבת השיר: .

בתחילה התלבטו חברי הלהקה האם כדאי לקרוא כך לשיר, עקב העובדה ששלוש שנים קודם לכן הוציא הזמר הישראלי מרגי שיר בשם דומה: "לא יוצא למסיבות". דורון טלמון התבטאה על כך בריאיון:

השיר יצא לאור ב-20 במרץ 2023 ובאלבום האולפן הרביעי של הלהקה, "כישוף" שיצא באפריל 2024, נכללה גרסה חדשה של השיר הכוללת קטע סולו גיטרה של חבר הלהקה, רמי אוסרווסר.

## וידאו קליפ
הווידאו קליפ של השיר בוים, תוסרט ונערך בידי אלון דניאל, הופק בידי יהונתן חבר ותום רענן וצולם בידי תום רייכרט. הקליפ יצא לאור ב-20 במרץ 2023 ובמהלכו נראית דורון טלמון רוקדת בשמלה מנצנצת. עם צאת האלבום "כישוף" יצא לאור וידאו קליפ חדש המלווה את הגרסה החדשה של השיר. הקליפ בוים על ידי בן זייגר ונערך בידי בן פלחוב.

## מיקומי שיא

## הערות שוליים

קטגוריה:שירי ג'יין בורדו
קטגוריה:שירים בעברית
קטגוריה:שירים על מסיבות
ויקטור אמברוז

**ויקטור ר. אמברוז** (באנגלית: **Victor Ambros**; נולד ב-1 בדצמבר 1953) הוא ביולוג התפתחותי אמריקאי, חתן פרס נובל, שגילה את ה-microRNA הידוע הראשון.

אמברוז הוא פרופסור בבית הספר לרפואה  של אוניברסיטת מסצ'וסטס. הוא השלים את לימודי התואר הראשון והדוקטורט שלו במכון הטכנולוגי של מסצ'וסטס. אמברוס קיבל את פרס נובל לפיזיולוגיה או לרפואה בשנת 2024 על מחקרו על ה-microRNA.

## ביוגרפיה
נולד בניו המפשייר. אביו, לונגין, הגיע לארצות הברית כפליט מלחמה מפולין. ויקטור גדל במשק קטן בהרטלנד שבוורמונט, במשפחה בת שמונה ילדים. הוא למד בבית הספר התיכון וודסטוק יוניון . בהמשך קיבל תואר ראשון בביולוגיה מהמכון הטכנולוגי של מסצ'וסטס (MIT) ב-1975 ודוקטורט בשנת 1979. את עבודת הדוקטור שלו עשה בהנחיית חתן פרס נובל דייוויד בולטימור. אמברוס המשיך את מחקרו ב-MIT כעמית פוסט-דוקטורט במעבדתו של חתן פרס נובל לעתיד, הווארד רוברט הורביץ.

ב-1984 הפך לחבר סגל באוניברסיטת הרווארד, אך פרש משלא הוענקה לו קביעות, זמן קצר לאחר שגילה את מה שמכונה היום microRNA, שבגינו הוענק לו ב-2024 פרס נובל לפיזיולוגיה או לרפואה.

אמברוז הצטרף לסגל דארטמות' קולג' בשנת 1992. ב-2008 הצטרף לסגל בית הספר לרפואה של אוניברסיטת מסצ'וסטס, וכיום הוא נושא בתואר פרופסור סילברמן למדעי הטבע בתוכנית לרפואה מולקולרית באוניברסיטה, שנתמך בידי תלמידו לשעבר בדארטמות', הווארד סקוט סילברמן.

במשך השנים זכה לפרסים בגין עבודתו. בשנת 2024 חלק את פרס נובל לפיזיולוגיה או לרפואה עם גארי רובקון "על גילוי ה-microRNA ותפקידו בוויסות גנים לאחר שעתוק".

## קישורים חיצוניים

* Learn more about Victor Ambros, PhD, 7 באוקטובר 2024 באתר בית הספר לרפואה של אוניברסיטת מסצ'וסטס 

## הערות שוליים

קטגוריה:אמריקאים ילידי ניו המפשייר
קטגוריה:גנטיקאים אמריקאים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת הרווארד
קטגוריה:חברי האקדמיה הלאומית למדעים של ארצות הברית
קטגוריה:זוכי פרס נובל לפיזיולוגיה או לרפואה
קטגוריה:זוכי פרס דיקסון ברפואה
קטגוריה:אמריקאים שנולדו ב-1953
גשר ארקול

**גשר ארקול** (בצרפתית: **Pont d'Arcole**) הוא גשר קשת בודדת ממתכת שנבנה ב מעל נהר הסן, המחבר את האי איל דה לה סיטה לכיכר העירייה של פריז. הגשר הראשון שנבנה בוסס על שתי קשתות, ולאחר כמה שנים הוחלף בגשר מתכת על קשת אחת.

## ההיסטוריה של הגשר
הצורך לחבר את כיכר העירייה של פריז לאי איל דה לה סיטה התעורר כבר בתחילת המאה ה-19. ב-1828 הוחלט לבנות גשר במקום והמיזם נמסר לתכנונו של המהנדס מרק סגווין . סגווין תכנן מעל הסן גשר תלוי להולכי רגל, עם שני מסלולים ברוחב 6 מטר כל אחד. הגשר נתמך על ידי אי מלאכותי שנבנה באמצע הנהר.

לאחר בנייתו נקרא הגשר בשם "גשר בית העירייה" (Pont de l'Hôtel-de-Ville) ולאחר שנתיים שונה שמו ל"גשר ארקול".

עם התגברות נפח תנועת המכוניות שהגיעו לבית העירייה עלה הצורך בבניית גשר חדש. ב-1854 נמסרה עבודת תכנון הגשר החדש למהנדסים אלפונס אודרי (Alphonse Oudry) ושותפו ניקולאס קדיאט (Nicolas Cadiat). גשר המתכת החלופי שתכננו השניים היה הראשון בגשרי פריז שנבנה ללא תמיכה במרכזו. מתכנני הגשר השיגו זאת על ידי שימוש בברזל מחושל, החזק יותר מהברזל היצוק שהיה הנפוץ יותר בצרפת לבניית גשרים. גם מבנה הקשת הנמוך היה חדשני בעקבות שמוש במסבכים שחיזקו את מבנה הגשר. זמן בניית הגשר היה כשלושה חודשים והוא נחנך ב-1856.

ב-1888 חלה תזוזה בגשר והעירייה נדרשה לבצע בו תיקון מקיף.

באוגוסט 1944, במהלך שחרור פריז, עברו על הגשר כוחות דיוויזיית השריון השנייה של צרפת בדרכם לכיבוש בית העירייה.

ב-1994 ביצעה עיריית פריז שיפוץ מקיף בגשר שכלל חיזוק, אטימה וצביעה. הפרויקט הסתיים ב-1995.

## שם הגשר
קיימות שתי גרסאות למקור שם הגשר:
* גרסה אחת קושרת את שם הגשר לקרב ארקולה  שהתחולל ב-1796 בצפון איטליה כחלק מקרבות צרפת כנגד הקואליציה האנטי-צרפתית הראשונה. בקרב זה הוביל נפוליאון בונפרטה, באופן אישי, את צבא צרפת כנגד צבאה של ממלכת הבסבורג תוך שהוא נושא את דגל צרפת בראש כוחותיו. לב המערכה היה קרב על גשר ארקולה מדרום לורונה והניצחון הצרפתי במערכה הביא להנצחת הקרב בגשר בפריז.
* גרסה אחרת טוענת שהגשר נקרא על שם מורד רפובליקני שהשתתף במהפכת יולי 1830. לפי גרסה זו, רץ אותו מורד להניף את דגל צרפת על הגשר ונורה, ומילותיו האחרונות היו "זכרו שקוראים לי ארקול".

## מנעולי האהבה
כמו בגשרים נוספים הקיימים בלב פריז, גם מעקותיו של גשר ארקול משמשים לתליית "מנעולי אהבה".

## גלריה

 קובץ: Hôtel de Ville, 1842.jpg|תחריט אבן של הגשר הראשון, התלוי, מ-1842. ניכר בציור המגדל שנבנה באמצע הנהר כדי להחזיק את הגשר
 קובץ: Hotel de ville, Paris, France, ca. 1890 and ca. 1900.jpg|צילום (צבוע) של הגשר השני מ-1900-1890. ברקע כיכר העירייה של פריז
 קובץ: Paris 75004 Pont d'Arcole downstream 20120101 Париж 01.jpg|מבט מקרוב על מסבכי הגשר
 קובץ: 2018-02-21 14-00-08 cadenas-amour-pont-arcole-paris.jpg|מנעולי האהבה בגשר ארקול


## ביאורים

## קישורים חיצוניים

* גשר ארקול, באתר structurae.net
* גשר ארקול, באתר travelfranceonline.com
* גשר ארקול, באתר gettyimages

## הערות שוליים

קטגוריה:הרובע הרביעי של פריז
ארקול
יאסר טבאש

**יאסר טבאש** (בערבית: **ياسر طباش**; נולד ב-30 במאי 1955) הוא ראש המועצה המקומית כעביה-טבאש-חג'אג'רה.

## ביוגרפיה
נולד למוסטפא ומרים וגדל בכפר טבאש שב. אביו מוסטפא שימש מוכתאר של הכפר. הבכור מתוך 12 אחים ואחיות. למד בבית ספר יסודי בבסמת טבעון ובתיכון עירוני נצרת.

לאחר התיכון החל ללמוד לתואר ראשון במדע המדינה והיסטוריה כללית וסיים בשנת 1978.

לאחר מכן עבד ככתב פרילנסר לענייני צפון בטלוויזיה הישראלית במקביל עבד כמורה לערבית בבית הספר רמות בחיפה. בהמשך שימש מורה לערבית בבית ספר מקיף כפר יהושע ומורה בבית ספר יסודי בסמת טבעון.
בשלב מאוחר יותר מונה לכתב קבוע בטלוויזיה הישראלית ושימש בתפקיד עד לשנת 1988.

בשנים 1988–1998 שימש כקצין הממונה על מחוז צפון במשרד הפנים.

בשנת 1998 מונה מטעם משרד הפנים לראש המועצה הממונה של ערערה בנגב וכיהן בתפקיד עד לשנת 1999.

בשנת 1999 מונה מטעם משרד הפנים לראש המועצה הממונה של כסייפה וכיהן בתפקיד עד לשנת 2000.

בשנים 2000–2004 שימש יו"ר ועדה קרואה של המועצה המקומית בענה.

בשנת 2004 היה בצוות ההקמה של המועצה אזורית אבו בסמה יחד עם מנכ"ל משרד הפנים עמרם קלעג'י.

ביולי 2004 התמודד בבחירות לראשות המועצה כעביה-טבאש-חג'אג'רה מול זידאן כעביה וגבר עליו עם 62.73% מהקולות. בתקופת כהונתו שימש גם כיו"ר הפורום ראשי הרשויות הבדואיות בצפון. כיהן כראש מועצה עד לשנת 2008.

בבחירות לרשויות המקומיות ב-2008 התמודד לראשות המועצה בשנית מול זידאן כעביה והפסיד עם 43.85% מהקולות לעומת 56.15 לכעביה.

בבחירות לרשויות המקומיות ב-2013 התמודד לראשות המועצה בשלישית מול מוחמד כעביה, חסן כעביה, ראפע חג'אג'רה וזידאן כעביה. בסיבוב הראשון של הבחירות זכה טבאש ל-31.27% מהקולות ועלה לסיבוב השני מול זידאן כעכיה שזכה ל-29.33% מהקולות. בסיבוב זה הפסיד עם (44%, 1,195 קולות) לעומת (56%, 1,521 קולות) לכעביה.

בבחירות לרשויות המקומיות ב-2018 התמודד לראשות המועצה מול חסין כעביה וראפע חג'אג'רה. בסיבוב הראשון זכה ל-30.99% מהקולות ולא עלה לסיבוב שני.

בשנים 2018–2024 שימש בשנית חבר מועצה מקומית כעביה-טבאש-חג'אג'רה וכיהן כיו"ר ועדת המכרזים.

בבחירות ב-2024 התמודד לראשות המועצה מול זידאן כעביה וניצח עם 50.79% מהקולות לעומת 49.21% לכעביה.

בעבר עבד כמרצה לתיירות על המגזר בדואי והתיישבות הבדואית. ומשמש חבר ועד מנהל מעון כפר כנא.

הוא נשוי ואב לחמישה. מתגורר בכפר טבאש.

## קישורים חיצוניים
* 
* 
* יאסר טבאש, באתר מועצה מקומית כעביה-טבאש-חג'אג'רה
* 

## הערות שוליים

קטגוריה:בדואים ישראלים
קטגוריה:ראשי מועצת כעביה-טבאש-חג'אג'רה
קטגוריה:עובדי משרד הפנים
קטגוריה:ראשי ועדות קרואות
קטגוריה:ישראלים שנולדו ב-1955
מריה דו קרמו סילבריה

**מריה דו קארמו טרוואדה פירס דה קרוואלו סילבירה** (בפורטוגזית: **Maria do Carmo Trovoada Pires de Carvalho Silveira**; נולדה ב-14 בפברואר 1961) כיהנה כראש הממשלה ה-13 של סאו טומה ופרינסיפה בין 8 ביוני 2005 ל-21 באפריל 2006.

## לימודים
סילבירה למדה תואר שני במדעים וכלכלה, עם התמחות ב"תכנון כלכלי", באוניברסיטה הלאומית של דונצק (אוקראינה), תואר שני במינהל ציבורי מבית הספר הלאומי למינהל בשטרסבורג ותואר דוקטור בפיתוח סוציו-אקונומי באוניברסיטת ליסבון.

בשנים 2008–2011, הייתה פרופסור באוניברסיטת לוסיאדה של סאו טומה ופרינסיפה.

## ראשת הממשלה
סילבירה כיהנה כראשת הממשלה ושרת התכנון והאוצר של סאו טומה ופרינסיפה בין 8 ביוני 2005 ל-21 באפריל 2006.

סילבירה, ראשת הממשלה האישה, השנייה במדינה, היא חברה בתנועה לשחרור, המפלגה הסוציאל-דמוקרטית של סאו טומה ופרינסיפה (MLSTP-PSD) והייתה חברה בהנהלת המפלגה.

סילבירה הצהירה כי היציבות המקרו-כלכלית היא בראש סדר העדיפויות שלה והטביעה את חותמה בין היתר על ידי פתרון סכסוך השכר עם איגודי המגזר הציבורי, הבטחת סיוע מקרן המטבע הבין-לאומית (IMF) והשגת הסכם עם אנגולה על שיתוף פעולה בתחום הנפט.

כהונתה כראשת ממשלה הסתיימה לאחר הבחירות לפרלמנט ב-2006, כאשר האופוזיציה ניצחה את מפלגתה, והיא הוחלפה כראש ממשלה על ידי טומה ורה קרוז  ב-2006.

## קריירה
סילבירה הייתה הנגידה השלישית של הבנק המרכזי של סאו טומה ופרינסיפה מ-1999 עד 2005, ושוב מ-2011 עד 2016 כנגידה השישית.

בשנים 2009–2010 הייתה נשיאת ועדת התקנות של חברת הנפט הלאומית (PETROGÀS).

בינואר 2017, סילבירה נכנסה לתפקיד המזכירה המבצעת של חבר העמים הלוסופון,CPLP כשהיא יורשת את מוראד אייזק מוררגי  ממוזמביק. היא הוחלפה על ידי פרנסיסקו ריביירו טלס  הפורטוגלי בינואר 2019.

מאז 2004, היא נשיאת פורום הנשים של סאו טומה ופרינסיפה.

## חיים אישיים
סילבירה נשואה, עם שלושה ילדים.

## ראו גם
* הפוליטיקה של סאו טומה ופרינסיפה

## קישורים חיצוניים

## הערות שוליים

קטגוריה:כלכלניות
קטגוריה:ראשי ממשלות
קטגוריה:נשים במאה ה-21
קטגוריה:נשים בראשות ממשלה
קטגוריה:ילידי 1960
מרגרט קורטנאי-לטימר

**מרגרט קורטנאי-לטימר** (באנגלית: **Marjorie Courtenay-Latimer**; 24 בפברואר 1907 – 17 במאי 2004) הייתה פקידת מוזיאון דרום אפריקאית, שבשנת 1938 הביאה לידיעת העולם את קיומו של הקוילקנת, דג שעד אז נחשב כנכחד לפני 65 מיליון שנה.

ב-1938 ספינת דיג דרום אפריקאית לכדה דג חי כזה והוא הגיע למוזיאון. לטימר הזעיקה למוזיאון את גל"ב סמית  ביולוג מומחה שהעיד כי נדהם וכי "לא הייתי מופתע יותר אילו ראיתי דינוזאור מתהלך ברחוב". על שמה של לטימר קרא סמית לסוג לטימריה (Latimeeria). דגים אלו, יחד עם דגי הריאות קרובים יותר לבעלי ארבע רגליים (הכוללים דו-חיים, זוחלים, עופות ויונקים) מאשר לרוב סוגי הדגים.

## ביוגרפיה
קורטנאי-לטימר נולדה באיסט לונדון, דרום אפריקה. היא הייתה בתו של מנהל תחנה של רכבות דרום אפריקה. היא נולדה חודשיים לפני הזמן והייתה חולה לאורך ילדותה וכמעט מתה בהזדמנות אחת בגלל דיפתריה. אף על פי שבריריותה, מגיל צעיר הייתה חוקרת טבע נלהבת ונהנתה מפעילויות במרחבים. כשביקרה את סבתה על החוף, היא הוקסמה מהמגדלור באי הציפורים. בגיל אחת עשרה היא נשבעה שתהפוך למומחית לציפורים.

אחר הלימודים, היא הוכשרה להיות אחות בקינג ויליאמז טאון, אבל רגע לפני שסיימה את הכשרתה, היא קיבלה התראה על משרה שנפתחה לאחרונה במוזיאון איסט לונדון . אף על פי שמעולם לא קיבלה הכשרה רשמית כלשהי, היא הרשימה את המראיינים שלה בידע הנרחב שלה על מדעי הטבע בדרום אפריקה והתקבלה לעבודה בגיל 24 באוגוסט 1931.

היא מעולם לא נישאה עקב "אהבת חייה" שמתה בשנות העשרים לחייה.

קורטני-לטימר בילתה את שארית הקריירה שלה במוזיאון. היא פרשה לחווה בציציקמה , שם כתבה ספר על פרחים ולאחר מכן חזרה לאיסט לונדון.

## גילוי הקוילקנת
[250px|ממוזער|טקסט=מרגרט קורטנאי-לטימר ופוחלץ הדג לטימריה|מרגרט קורטנאי-לטימר ופוחלץ הדג [לטימריה]]
היא עבדה במרץ באיסוף סלעים, נוצות, צדפים וכדומה עבור המוזיאון שלה, והתעניינה במיוחד לראות דגימות יוצאי דופן המוכרות לדייגים. ב-22 בדצמבר 1938 היא קיבלה שיחת טלפון שדג כזה הובא. היא הלכה לרציפים כדי לבדוק את התפיסה של קפטן הנדריק גוזן (Captain Hendrik Goosen). "הסרתי את שכבות הרפש כדי לחשוף את הדג הכי יפה שראיתי אי פעם", אמרה. "אורכו היה 150 ס"מ, כחול סתום בהיר עם כתמים חלשים של כתמים לבנבנים; היה לו ברק סגוני כסוף-כחול-ירוק כולו. הוא היה מכוסה בקשקשים קשים, והיו לו ארבעה סנפירים דמויי גפיים. וזנב גור מוזר."

היא סחבה את הדג במונית למוזיאון שלה וניסתה למצוא אותו בספריה ללא הצלחה. קורטני-לטימר הייתה להוטה לשמר את הדג, ומכיוון שלא היו מתקנים במוזיאון, היא לקחה אותו לחדר המתים, שסירב לסייע לה. היא ניסתה ליצור קשר עם ג'יי ל.ב. סמית', חבר שלימד באוניברסיטת רודוס, כדי לעזור לה לזהות אותו, אבל הוא לא היה. בלית ברירה קורטנאי-לטימר שלחה את הדג לפחלוץ.

כשסמית' הגיע לבסוף ב-16 בפברואר 1939, הוא זיהה מיד את הדג כקוילקנת. "לא היה צל של ספק", אמר. "זה יכול היה להיות אחד מאותם יצורים מלפני 200 מיליון שנה שחזרו לחיים". סמית היה נותן לו את השם המדעי Latimeria chalumnae על שם לטימה ונהר Chalumna , שם הוא נמצא. עברו עוד ארבע עשרה שנים עד שנמצא דג נוסף מאותו מין.

## ראו גם
* נשים במדע
* מאובן חי
* טיקטאליק
* מאובן מעבר

## קישורים חיצוניים

## הערות שוליים

קטגוריה:היסטוריה של המדע
קטגוריה:מדעניות
קטגוריה:היסטוריה של הביולוגיה
סמי מרציאנו

**שמואל** (סמי) **מרציאנו** (נולד ב-1970) הוא קצין במשטרת ישראל בדרגת ניצב המכהן בתפקיד המזכיר הביטחוני לשר לביטחון לאומי איתמר בן גביר.

## ביוגרפיה
שמואל (סמי) מרציאנו נולד בשנת 1970 במרוקו ועלה לישראל בשנת 1978. התגייס לצה"ל בשנת 1988 ושירת כלוחם בחטיבת גולני. לאחר סיום קורס קציני חי"ר מונה למפקד מחלקה בחטיבה ובהמשך למפקד מחלקת צוערי אג"מ בבה"ד 1.

בשנת 1993 התגייס למשטרת ישראל ושירת כשוטר סמוי (עוקב) ביחידה הסמויה במחוז דרום במשך שבע שנים. בשנת 2001, בתום קורס קציני משטרה, מונה לראש לשכת מודיעין ובילוש במרחב שמשון. בשנת 2004 מונה לראש לשכת מודיעין ובילוש במרחב אילת ושנה לאחר מכן מונה לקצין החקירות והמודיעין במרחב אילת וקודם לדרגת רב פקד. בשנת 2012 מונה לקצין אגף החקירות והמודיעין במרחב לכיש וקודם לדרגת סגן ניצב. שנה לאחר מכן מונה למפקד תחנת קריית מלאכי למשך כשלוש שנים ובשנת 2016 מונה למפקד מרחב אילת וקודם לדרגת ניצב משנה. במסגרת תפקידו הוביל את הקמת נקודת המשטרה בנמל התעופה רמון, הקמת יחידת היס"מ המרחבית לצורך מענה לאירועי סדר וחירום, הקמת יחידת "גרניט" העוסקת בלחימה בפשיעה חמורה, הקמת יחידת התנועה העירונית ועוד. בספטמבר 2019 מונה לקצין אגף המבצעים במחוז דרום והתמודד עם אתגרי המשטרה במגפת הקורונה.

בשנת 2021 מונה למפקד מרחב קדם במחוז ירושלים וקודם לדרגת תת-ניצב. פיקד על גזרת המרחב במזרח ירושלים בעת אירועי "מבצע שומר החומות" והמהומות בעיר.

בספטמבר 2024 הועלה לדרגת ניצב ומונה למזכיר הביטחוני לשר לביטחון לאומי איתמר בן גביר.

מרציאנו משמש כחונך ומפקד בתוכנית המצוינות המשטרתית "ברק" שמטרתה לפתח ולהעצים קצינים זוטרים מצוינים, כעתודה פיקודית הפועלת לקידום יעדי הארגון. בנוסף, הוא עמית בתוכנית העמיתים של "מעוז" המכשירה ומרשתת מנהיגות ומנהיגים ערכיים, מקצועיים וממלכתיים בעלי תפקידים בכירים.

## חיים אישיים
בעל תואר ראשון במדעי ההתנהגות והחברה מהאוניברסיטה הפתוחה, תואר שני בדמוקרטיה רב תחומית: פוליטיקה ודמוקרטיה מהאוניברסיטה הפתוחה ותואר שני נוסף באכיפה, חוק ומשפט מאוניברסיטת חיפה.

מרציאנו נשוי לאמילי ואב לשישה, מתגורר באשקלון.

קטגוריה:לוחמי חטיבת גולני
קטגוריה:ניצבי משטרת ישראל
קטגוריה:מזכירים ביטחוניים לשר לביטחון הפנים
קטגוריה:המהומות בישראל (2021): אישים
קטגוריה:ישראלים ילידי מרוקו
קטגוריה:עולים בשנות ה-1970
קטגוריה:אשקלון: אישים
קטגוריה:ישראלים שנולדו ב-1970
לואיס לין

**לואיס פילדס לין** (באנגלית: **Lewis Fields Linn**; 5 בנובמבר 1796 – 3 באוקטובר 1843) היה רופא ופוליטיקאי שייצג את מדינת הולדתו מיזורי בסנאט של ארצות הברית משנת 1833 ועד מותו.

## ביוגרפיה
### ראשית חייו
לין נולד ליד לואיוויל שבקנטקי, ב-5 בנובמבר 1796. הוא זכה לחינוך אקדמי מועט בגלל מות הוריו. הוא גודל על ידי אחיו למחצה הבכור, הנרי דודג' והחל ללמוד רפואה בלואיוויל. במהלך מלחמת 1812 שירת כמנתח עם חיילים בפיקודו של הנרי דודג', למרות שהיה עדיין נער. לאחר המלחמה השלים את לימודיו בקולג' לרפואה בפילדלפיה ב-1816. לין הוא בין מאות חברי הקונגרס שהיו בעלי עבדים.

### קריירה
לין התקבל לעסוק כרופא ולאחר מכן עבר לסט. ז'נבייב שבמיזורי. בתחילת הקריירה שלו זכה להכרה על תפקידו העיקרי במאבק בשתי מגפות כולרה.

הוא כיהן כחבר הסנאט של מיזורי בשנת 1827. בשנת 1832 הוא מונה כחבר הוועדה המדינתית שעסקה בהסדרת תביעות קרקע שהתבססו על מענקים שהוענקו על-ידי ממשלת צרפת עוד לפני שטריטוריית מיזורי הפכה לחלק מארצות הברית.

בשנת 1833 נבחר לין לסנאט של ארצות הברית כחבר המפלגה הג'קסוניאנית, כדי למלא את מקומו של אלכסנדר באקנר, שנפטר. הוא נבחר מחדש כחבר המפלגה הדמוקרטית בשנים 1836 ו־1842, וכיהן מ־25 באוקטובר 1833 ועד מותו. במהלך כהונתו בסנאט כיהן לין יושב-ראש ועדת התביעות הפרטיות על קרקעות בין השנים 1835 ל־1841 (בקונגרסים ה־24 עד ה־26), וכן יושב-ראש ועדת החקלאות בין השנים 1841 ל־1843 (הקונגרס ה־27).

### מוות וקבורה
לין מת בסט. ז'נבייב, מיזורי ב-3 באוקטובר 1843, ונקבר בסט. בית הקברות לזכר ז'נבייב.

## הנצחתו
בארבע מדינות יש מחוזות על שמו: איווה, קנזס, מיזורי ואורגון.

העיירות לינאוס, מיזורי, לין, מיזורי, וסט לין, אורגון ולינטון, אורגון, נקראו גם הן על שמו של לין.

## משפחתו
לין היה גיסו של ג'יימס יו רלף, אחיו למחצה של הנרי דודג' ודודו של בנו של הנרי, אוגוסטוס דודג'. הוא היה דודו של ויליאם פופ מקארתור, קצין בצי ארצות הברית שהתבלט בסקרי הקרקע שערך בחוף האוקיינוס השקט.

## קישורים חיצוניים
*
* 

## הערות שוליים

קטגוריה:אמריקאים ילידי קנטקי
קטגוריה:רופאים אמריקאים
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הדמוקרטית-רפובליקנית
קטגוריה:סנאטורים חברי המפלגה הדמוקרטית
קטגוריה:אנשי הכוחות המזוינים של ארצות הברית במלחמת 1812
קטגוריה:אמריקאים שנולדו ב-1796
קטגוריה:אמריקאים שנפטרו ב-1843
יחסי לבנון–קירגיזסטן

**יחסי לבנון–קירגיזסטן** הם היחסים הבילטרליים בין לבנון לקירגיזסטן.

## השוואה בין שתי המדינות
זוהי השוואה כללית בין שתי המדינות בתחומים שונים:

## ארגונים בינלאומיים משותפים
שתי המדינות חולקות חברות בקבוצה של ארגונים בינלאומיים, כדלהלן:

קטגוריה:לבנון: יחסי חוץ
קטגוריה:קירגיזסטן: יחסי חוץ
איברהים אבו מחארב

**איברהים אבו מחארב** (בערבית: **إبراهيم أبو محارب**; בתעתיק מדויק: **אבראהים אבו מחארב**) היה שייח' בדואי וראש המועצה הראשון של מועצה מקומית לקייה בשנים 2000–2004. אבו מחארב היה איש הפלג הצפוני של התנועה האסלאמית, אימאם ומטיף במסגד היישוב.

לאחר מספר שנים בהם התנהל היישוב באמצעות ועדה קרואה, בבחירות הראשונות לראשות המועצה בספטמבר 2000, זכה ב-54.57% מהקולות וניצח את המתמודד ח'אלד אלסאנע. כיהן בתפקיד עד שנת 2004.

בבחירות שנערכו ביישוב בשנת 2004, קיבל 35.85% מהקולות בסיבוב הראשון, והפסיד בסיבוב השני לאחמד אלאסד שקיבל 51.61% מהקולות.

התמודד בבחירות 2008 אך זכה בסיבוב הראשון ל-19.02% מהקולות בלבד, ולא עלה לסיבוב השני בו נבחר ח'אלד אלסאנע.

בבחירות 2018, היה מיוזמי החתימה על 'קוד כבוד' בין המועמדים לראשות המועצה, וקרא לשמר את המרקם החברתי ביישוב.

נפטר בגיל 62 ביוני 2019 בבית החולים סורוקה לאחר מחלה חשוכת מרפא. נקבר בבית העלמין נבי סאלח ביישוב.

## קישורים חיצוניים

* 

## הערות שוליים

קטגוריה:בדואים ישראלים
קטגוריה:ראשי מועצת לקייה
קטגוריה:ערבים בראשות רשויות מקומיות בישראל
קטגוריה:התנועה האסלאמית
קטגוריה:ישראלים שנפטרו ב-2019
דוריד לידאווי

**דוריד לידאווי** (בערבית: **دريد لداوي** ; נולד ב-15 ביולי 1984) הוא שחקן קולנוע ותיאטרון ערבי-ישראלי.
## חייו
לידאווי נולד בבית חולים העמק ב-1984 וגדל בנצרת. הוא החל את קריירת המשחק בתיאטרון מקומי בנצרת. ב-2006 החל לשחק בתיאטרון הקאמרי בהצגה "גפן בלאדי" ולאחר מכן בהצגה "פלונטר".

מאז הוא שיחק בהצגות רבות, בסרטים ובסדרות טלוויזיה כמו מתים לרגע, פאודה ועוד.

הוא ביים והנחה את הסדרה "מדבר ערבית" בערוץ מכאן העוסק במעמדה ובמצבה של השפה הערבית בקרב ערביי ישראל.

## תיאטרון (חלקי)
*גפן בלאדי, בימוי - רמי דנון ואמנון לוי, הקאמרי, 2007
*פלונטר, בימוי - יעל רונן, הקאמרי, 2006
## קולנוע (חלקי)
*הזמן שנותר, 2009, בתפקיד חייל
*כלת הים, 2009, בכיכובה של דאנה איבגי
*החלמה, 2010, סרט קצר בתפקיד רופא
*טיול ליפו, 2010, סרט קצר
*להישאר בחיים (זייתון), 2012, בתפקיד חייל סורי
*עומאר, 2013, בתפקיד חייל
*סרט עם קתרין דוב, 2015, נאסר
*עניינים אישיים, 2016 בתפקיד טארק לצד מאיסה עבד אלהאדי
*מסתור, 2017, בתפקיד נעים קוואסם
*In His Place, 2018, סרט קצר בתפקיד הראשי - עומאר
*ויהי בוקר, 2021, בתפקיד נביל
## טלוויזיה (חלקי)
*האמת העירומה, 2008, בתפקיד נימר
*החברים של נאור, 2011, בתפקיד אורח - נעים קאלילי
*Tyrant, 2014-2015, בתפקיד נמיר רשיד
*פאודה, 2015, בתפקיד קאלד
*בני ערובה, 2016, בתפקיד אבו באשיר 
*מתים לרגע, 2017, בתפקיד ד״ר איאד אלג׳רושי - האקס של אסמא (מאיסה עבד אלהאדי) שחוזר לחייה.
*מדברים ערבית (מכאן)
*סבנה
*אלשוסמו (המה שמו), 2022, תוכנית סאטירה המשודרת ב׳מכאן 33׳ 
*אלשוסמו 2 (המה שמו) 2022-2023
*מדרסה, 2023, בתפקיד אבא של מנאר

## קישורים חיצוניים

*דוריד לידאווי: שחקן בעל עניין – באתר הבמה
*

קטגוריה:שחקנים ערבים ישראלים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:נצרת: אישים
קטגוריה:ישראלים שנולדו ב-1985
דנמרק באירוויזיון 1961

**[[דנמרק באירוויזיון|דנמרק]] ב[[אירוויזיון 1961]]** השתתפה עם השיר "Angelique" (בעברית: "אנג'ליק"), שבוצע על ידי הזמר הדני דריו קמפוטו. זוהי השתתפותה החמישית של דנמרק בתחרות הזמר של האירוויזיון. השיר והזמרת נבחרו בתחרות ה-"Dansk Melodi Grand Prix" של אותה שנה.

## לפני האירוויזיון
בחירת השיר והזמרת נערכה בפרדריסיה, בהנחייתה של סג'ר וולמר-סורנסן. שבעה שירים השתתפו בתחרות. השיר הזוכה נבחר על ידי עשרה אנשים.

## באירוויזיון
ב-18 במרץ 1961, ליל האירוויזיון, שר קמפוטו 13 בסדר ההופעות, לפני לוקסמבורג ואחרי נורווגיה. לבסוף הגיע השיר למקום החמישי עם 12 נקודות.

### נקודות שהוענקו לדנמרק

### נקודות שהוענקו מדנמרק

## הערות שוליים

קטגוריה:דנמרק באירוויזיון
קטגוריה:מדינות באירוויזיון 1961
צבי הירש נורוק

הרב **צבי הירש נורוק** (לעיתים: **נוראק**; כ"ח בכסלו ה'תרי"א – ו' באדר א' ה'תרע"ג, 1850–1913) היה רבן של אייזפוטה ומיטאווה (ילגבה), בירת מחוז קורלנד.

## ביוגרפיה
צבי הירש נורוק נולד בשנת תרי"א (1850) לרב אהרון נוראק, שו"ב ומתלמידי החכמים בראסיין שבליטא. נקרא על שם הרב צבי הירש ברוידא מסלאנט. למד אצל אביו ונודע כ"עילוי". בהיותו כבן 13 נישא לצירה-דבורה בתו של הרב אליעזר ליפמן ליכטנשטיין, רבה של , והחל ללמוד בישיבת וולוז'ין. בתקופת המחלוקת בישיבה למד תקופה בסלוצק אצל הרב יוסף דוב סולובייצ'יק, לצד ידידו בן גילו ובנו של רבו הרב חיים סולובייצ'יק, והיה מתלמידיו המובהקים. לאחר מכן למד בטוקום ונסמך כלכלית על חותנו.

בשנת תרמ"ב החל הרב נורוק לשמש כרב באייזפוטה. בשנת תרנ"ט (1899), לאחר כ-17 שנה, החל לשמש כרבה של מיטאווה (ילגבה), בירת מחוז קורלנד. נחשב כאחד מחשובי רבני המדינה. נודע כמסור לבני קהילתו וכבעל לב רגיש. בקיץ תרס"ז (1907), כאשר הוכרח לעמוד לצד יהודים שנידונו למוות על פי חוקי המדינה, בשעת המתתם, חלה באורח קשה במשך כחודשיים. מסופר כי היה בעל זיכרון יוצא דופן, ידע בעל פה ספרי יסוד תורניים רבים עד יומו האחרון, ואף זכר היטב את כל מאורעות חייו.

החל משנת תרס"א (1901), בסיועו של בנו הרב ד"ר מרדכי, היה בעל רישיון רבנות ממשלתי ("רב מטעם"). כמו כן היה בעל השפעה על השלטונות, שיכנע את שר החינוך המקומי לבטל הנחיה אשר חייבה תלמידים יהודים לכתוב בשבתות, וכן פעל בהצלחה בקרב חברי מועצת הממלכה בפלך לביטול חובה לשבות בימי ראשון. בשנת תרס"ד (1903), עשה הספדו על הרב יוסף זכריה שטרן, רבה של שאוולי, רושם כה רב, עד שראשי שאוולי ביקשו שהרב נורוק ישמש ברבנותם, אולם בני משפחתו מיאנו לעזוב את חבל מולדתם.

בנו הרב ד"ר מרדכי נורוק התבטא ביחס לדמותו:

הרב נורוק נפטר בשנת תרע"ג (1913) ונטמן בעירו. עם פטירתו הספידוהו כשמונה עשר רבנים. הותיר אחריו כתבי יד רבים בהלכה, עיון ואגדה.

### משפחתו
בניו הם הרב ד"ר אהרן דובער נורוק, ששימש כרב בלייפאיה, והרב ד"ר מרדכי נורוק, רב לטבי, מחנך ופעיל ציוני נודע, ששימש כרב במקומו של אביו במיטאווה. לימים שימש כח"כ ושר מטעם המפד"ל.

## לקריאה נוספת
* הרב לוי אובצינסקי, **תולדות ישיבת היהודים בקוראלנד**, פיוטרקוב תרס"ח, עמ' 119–120
* הרב לוי אובצינסקי, **הדרת צבי**, פיוטרקוב תרע"ד, עמ' 11–18 (תולדות הרב נורוק מפי אחיינו)
* שם, עמ' 22–64 – הספדים רבים מפי רבנים ואישי ציבור עם פטירתו
* זאב אריה רבינר, **צדקה וחסד**, תל אביב תשל"א, עמ' פח
* משה צינוביץ, **עץ חיים: תולדות ישיבת וולוז'ין**, תל אביב תשל"ב, עמ' 421
* מרדכי גלזמן, **לטביה ורבניה**, ריגא תש"פ, עמ' 158

## הערות שוליים

קטגוריה:רבנים לטבים
קטגוריה:בוגרי ישיבת וולוז'ין
קטגוריה:ילידי 1850
קטגוריה:נפטרים ב-1913
פיגוע הדקירה בחדרה (2024)

**פיגוע הדקירה בחדרה (2024)** היה פיגוע דקירה שאירע במספר זירות בעיר חדרה ב-9 באוקטובר 2024, על ידי מחבל ערבי-ישראלי מאום אל-פחם. בפיגוע נרצח אזרח אחד, נפצע אדם אחד במצב קשה והשאר קל עד בינוני.

## הפיגוע
ביום רביעי, 9 באוקטובר 2024, סמוך לשעה 11:30, הגיע המחבל אחמד ג'בארין, ערבי-ישראלי מאום אל פחם, כשהוא רכוב על אופנוע לרחוב הגיתית בעיר חדרה, ודקר שני עוברי אורח בפלג גופם העליון. לאחר מכן עבר לרחוב בוטקובסקי, ושם דקר גבר נוסף ופצע אותו קשה. לאחר מכן המשיך לרחוב הרצל ודקר עוד שני אזרחים. משם המשיך לרחוב הרברט סמואל, ושם נתפס. אחד מהפצועים, מרדכי פישהוף, אברך בן 35 מחדרה, מת מפצעיו בבית החולים הלל יפה ביום שלמחרת. בנוסף נפצעו עוד אזרח באורח קשה, ארבעה באורח בינוני ואחד באורח קל.

המחבל ניסה תחילה להימלט מהמקום על אופנוע, אולם אזרחים שהיו במקום כיוונו עליו את נשקם ודרשו ממנו לשכב; לאחר שלא נענה לבקשתם, הוא נורה ברגלו ונוטרל.
## ראו גם
* פיגוע הירי בחדרה (2022)
* הפיגוע באולם ארמון דוד

## הערות שוליים

חדרה
חדרה
חדרה
קטגוריה:חדרה: פיגועים
חדרה
יונתן רוזובסקי

**יונתן רוזובסקי** (נולד ב-14 באפריל 1994) הוא שחקן טלוויזיה, דוגמן וזמר ישראלי.

## ביוגרפיה
רוזובסקי אומץ בגיל 10 ימים על ידי עורך הדין אייל רוזובסקי, וגדל באבן יהודה. למד בבית הספר היסודי "בכר" באבן יהודה. בילדותו המוקדמת אובחן כבעל הפרעת קשב וריכוז ולכן התקשה בלימוד קרוא וכתוב. בגיל 18 החליט לפתוח את תיק האימוץ וחידש את הקשר לזמן קצר עם אביו הביולוגי.

לאחר שירותו הצבאי עבד בתחום הנדל"ן, לאחר מכן טייל בדרום אמריקה וכששב לישראל עסק בדוגמנות ולמד משחק בבית הספר למשחק "טכניקה". התפרסם כדוגמן בפרסומת לתעודת הזהות הביומטרית, בה פניו של רוזובסקי הופיעו על שלטי חוצות גדולים בכל המדינה.

## קריירה
### כשחקן
בשנת 2018 הופיע לראשונה בסדרת הנוער של ערוץ הילדים "אילת" בה גילם את עדן מולקו.

בשנת 2019 השתתף בסדרה הקומית של TeenNick "בצפר" בה גילם את דמותו של ציון קאטמה.

בשנת 2020 שיחק בעונה הראשונה בסדרת הטלוויזיה של TeenNick "ספיידרז" בה גילם את יונתן.

בשנת 2021 הופיע בסדרת הנוער של TeenNick "סקיי" בתור חייל.

בשנת 2022 שיחק בהצגה "התחנה".

בשנת 2024 גילם את דמותו של אייל בימרו בסדרת הטלוויזיה של TeenNick "פול ספיד".

### כזמר
בשנת 2024 הוציא שלושה סינגלים: "פיק ברכיים", "בשביל אמא שלי" (שנכתב על סיפרו האישי כילד מאומץ) ו"עסקים כרגיל".

## קישורים חיצוניים

* 

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1994
ג'יימס יו רלף

**ג'יימס יו רלף** (באנגלית: **James Hugh Relfe**; 17 באוקטובר 1791 - 14 בספטמבר 1863) היה חבר בית הנבחרים של ארצות הברית ממיזורי.

## ביוגרפיה
רלף נולד ב-17 באוקטובר 1791  בווירג'יניה, עבר למחוז וושינגטון, מיזורי, בערך ב-1816 עם אביו, שהתיישב בקלדוניה וקיבל חינוך מוגבל. הוא למד רפואה ועסק בכך בקלדוניה, מיזורי. הוא מונה לחבר בוועדה להתאים את תביעות הקרקע הספרדיות כדי למלא את המקום שהתפנה בעקבות התפטרותו של גיסו, ד"ר לואיס לין. הוא כיהן כחבר בבית הנבחרים של המדינה בשנים 1835–1844. הוא שירת במלחמת הבלאק הוק, ובהמשך מונה למרשל פדרלי עבור מחוז מיזורי ב-17 בפברואר 1841.

רלף נבחר כדמוקרטי לבית הנבחרים של ארצות הברית למושבי הקונגרס ה-28 וה-29, וכיהן מ-4 במרץ 1843 עד 3 במרץ 1847. הוא המשיך בעיסוק ברפואה בקלדוניה, מחוז וושינגטון, מיזורי, עד מותו שם ב-14 בספטמבר 1863. הוא נקבר בבית העלמין המתודיסטי.

## קישורים חיצוניים
*
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1791
קטגוריה:אמריקאים שנפטרו ב-1863
דורה ריכטר

**דורה רודולפין ריכטר** (בגרמנית: **Dora Rudolfine Richter**; 16 באפריל 1892 – 26 באפריל 1966) הייתה אישה טרנסג'נדרית גרמנית והאדם הראשון שידוע כי עבר ניתוח התאמה מגדרית. טופלה על ידי מגנוס הירשפילד במהלך שנות ה-20 ושנות ה-30 המוקדמות, כשב-1922 עברה ניתוח הסרת אשכים ובשנת 1931 עברה ניתוח הסרת פין ווגינופלסטיקה.

## קורות חיים
ריכטר נולדה כבן השני מתוך שבעה בעיירה שטייפן, כיום חלק מבוזי דאר , למשפחת חקלאים ענייה. כבר בילדותה הפגינה סימני התנהגות נשיים, ובגיל שש ניסתה להסיר את פינה בעזרת חוסם עורקים.

ב-1909 עזבה את עיירת ילדותה והשתקעה בלייפציג למשך שנתיים, שם הייתה חלק מלהקת תיאטרון נודדת. לאורך תקופה זו המשיכה להתלבש בבגדי נשים בזמנה הפנוי. ב-1916 גויסה לצבא הגרמני, אך שוחררה לאחר שבועיים. בהמשך עברה לברלין על מנת לעבור טיפולים חדשניים מידי מגנוס הירשפילד. בברלין ריכטר הציגה את עצמה כגבר והשתמשה בשם בו נולדה, אך נעצרה מספר פעמים בגלל שלבשה בגדי נשים בציבור ונשלחה לבתי כלא לגברים.

בשנת 1922 ריכטר עברה ניתוח לכריתת האשכים. ממאי 1923 שימשה כעובדת במכון לסקסולוגיה בראשות מגנוס הירשפילד, שהיה אחד המקומות היחידים דאז בגרמניה שטרנסג'נדרים יכלו לעבוד בו. ב-1931 עברה ניתוח להסרת הפין ויצירת ואגינה מלאכותית, ובכך הייתה האישה הטרנסית הראשונה שעברה וגינופלסטיקה. ב-1931 פליקס אברהם, סקסולוג גרמני שעבד עם הירשפילד, פרסם מאמר על הניתוחים שעשתה, וכתב שהשינוי ניכר בעין ולמרות מוגבלותו הטכנית, עמד בדרישות שנקבעו מראש.

במאי 1933, לאחר שגדלה ההשפעה של המפלגה הנאצית בגרמניה, מספר סטודנטים תקפו את מכון המחקר של הירשפילד (שכבר עזב את גרמניה), והרשויות המקומיות שרפו את הרישומים. גורלה של ריכטר לאחר המתקפה לא היה ידוע ולמשך שנים נחשבה כמתה. עם זאת, במאמר במגזין להט"בי בשנת 1955, כתבה שרלוט שרלק, טרנסג'נדרית גרמנייה שברחה לקרלובי וארי ב-1933, שריכטר חזרה לעיר הולדתה (שבתקופה זו כבר השתייכה לצ'כוסלובקיה) והייתה הבעלים של מסעדה מקומית. בהמשך התגלה כי ריכטר ביקשה לשנות את שמה במסמכים רשמיים, בקשה שאושרה על ידי נשיא צ'כוסלובקיה באפריל 1934.

על פי מפקד האוכלוסין משנת 1939 שנערך בצ'כוסלובקיה, ריכטר גרה בעיר ילדותה ועבדה בייצור תחרה. ריכטר התגוררה בעיר עד לגירוש הגרמנים מצ'כוסלובקיה ב-1946, אז עברה לבוואריה, שם חיה עד מותה.

## בתרבות הפופולרית
דמותה הייתה בין הדמויות המרכזיות בסרט האיינשטיין של הסקס, סרט עלילתי שמבוסס על חייו של מגנוס הירשפילד משנת 1999.

## קישורים חיצוניים

* 

## הערות שוליים

קטגוריה:טרנסג'נדריות
קטגוריה:טרנסג'נדרים
קטגוריה:להט"בים גרמנים
קטגוריה:ילידות 1892
קטגוריה:גרמנים שנולדו ב-1892
קטגוריה:גרמנים שנפטרו ב-1966
קטגוריה:נפטרות ב-1966
Wicked: The Soundtrack

**Wicked: The Soundtrack** הוא אלבום הפסקול לסרט הפנטזיה המוזיקלי האפי משנת 2024 "מרשעת" מאת ג'ון מ. צ'ו, הראשון מתוך העיבוד הקולנועי בשני חלקים המבוסס על המחזמר הבימתי באותו שם מאת סטיבן שוורץ וויני הולצמן. הרצועות המקוריות נכתבו והולחנו על ידי שוורץ. אלבום הפסקול יצא לאור על ידי חברות התקליטים ריפבליק רקורדס וורב רקורדס ב-22 בנובמבר 2024, באותו היום עם יציאת הסרט לאקרנים בארצות הברית.

## הצלחה מסחרית
הפסקול הופיע לראשונה במקום השני במצעד הבילבורד 200, והוא הפסקול הראשון לעיבוד קולנועי של מחזמר שהגיע להישג זה, ועקף את ההישג של פסקול *[[Dreamgirls]]* משנת 2006, שהשיג 92,000 עותקים בשבוע הראשון. הפסקול צבר 139,000 יחידות אלבום שקולות בשבוע הראשון שלו, עם 85,000 יחידות ממכירת אלבומים פיזיים ו-67.66 מיליון השמעות רשמיות. מכירות הוויניל של הפסקול בשבוע הראשון הגיעו לכמעט 39,000 עותקים, ותרמו להצלחתו במצעדים. זהו שבוע המכירות הגדול ביותר לפסקול סרט מאז השבוע השני של *[[A Star Is Born (פסקול, 2018)|A Star Is Born]]* בשנת 2018, ושבוע הסטרימינג הגדול ביותר לפסקול מחזמר קולנועי. בנוסף, הפסקול הופיע לראשונה במקום הראשון במצעד האלבומים המסחריים, מצעד הפסקולים, ומצעד אלבומי הוויניל של בילבורד בתאריך 7 בדצמבר 2024.

## פרסים ומועמדויות

## רשימת רצועות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי אריאנה גרנדה
קטגוריה:פסקולים באנגלית
קטגוריה:אלבומים שהופקו על ידי גרג וולס
קטגוריה:פסקולי סרטים
סוניה שווסטר

**סוניה שווסטר** (29 במרץ 1935 – 2018) הייתה מחלוצות הקהילה הטרנסית בישראל. 

## קורות חיים
נולדה ב-1935 כזכר ברומניה למשפחה יהודית. במהלך מלחמת העולם השנייה גורשה ביחד עם משפחתה למחנות בגבול אוקראינה בשל המוצא המולדובי של אמה. לאחר המלחמה עברה המשפחה לבקאו, שם עבדה שווסטר במפעל הטקסטיל הממשלתי. הוכרה כנכה בשל רדיפות הנאצים.

במהלך עבודתה ניהלה רומן סודי עם בנו של מנהל המפעל, אך סיימה אותו כשעלתה לארץ ישראל ב-1961 עם משפחתה. לאחר ההגעה לישראל, התגוררה עם משפחתה בנווה צדק ועבדה במפעל ליטוש יהלומים. בהמשך למדה בתדמור ועבדה במלצרות.

בתחילת שנות ה-70 עברה ניתוח התאמה מגדרית בבלגיה ולאחר מכן החלה לנדוד בין ערים שונות באירופה ביחד עם אפרת טילמה, גילה גולדשטיין ונשים טרנסיות נוספות.

בשנות ה-80 חזרה לישראל. זמן קצר לאחר חזרתה, נעצרה על ידי המשטרה ונשפטה למאסר של עשרה חודשים בשל היותה טרנסג'נדרית. תחילה נשלחה לבית סוהר לגברים, אולם לאחר שמנהל בית הכלא הבין כי נשקפת סכנה לחייה מצד שאר האסירים, העביר אותה לכלא נשים. כאשר הגיעה לכלא הנשים, התבקשה להתפשט והסוהרים החליטו להחזיר אותה לכלא הגברים. מנהל בית הסוהר החליט להעבירה לבידוד, על מנת ששאר האסירים לא יתקפו אותה.

מאסרה הגיע לכותרות, והעיתונים דיווחו על "קוקסינל בכלא רמלה". לאחר ששמעה על הפרשה, שולמית אלוני פעלה לשפר את תנאי המאסר של שווסטר, כך שמספר ימים לאחר תחילת המאסר הוכנסו כלביה לתא הבידוד על מנת לסייע לה בהעברת הזמן. לאחר חודש וחצי של מאבק, אלוני הצליחה לגרום לכך שבוטלו האישומים והיא שוחררה לחופשי. ישנן טענות שהיכרותה של אלוני עם שווסטר דחפה אותה לקדם את ביטול האיסור על משכב זכר.

שווסטר נפטרה ממחלת הסרטן ב-2018. מכיוון שלא הצליחה לשנות את מינה במשרד הפנים לנקבה, נקברה כגבר, אף על פי שהבהירה לפני מותה על התנגדותה לכך.

## הנצחה
לאחר מותה ייסדה עמותת מעברים לקשת הטרנסית פרס על שמה שניתן לפעילים לקידום טרנסג'נדרים בישראל. פרס זה ניתן בשיתוף פעולה עם שגרירויות שוודיה, בלגיה וקנדה.

## הערות שוליים

קטגוריה:טרנסג'נדריות ישראליות
קטגוריה:להט"ביות ישראליות
קטגוריה:ישראליות שנולדו ב-1935
קטגוריה:ישראליות ילידות רומניה
קטגוריה:ישראליות שנפטרו ב-2018
מקיף ד' אשדוד

**בית הספר התיכון העירוני מקיף ד**' הוא בית ספר שש-שנתי הממוקם ברובע ה' באשדוד, אשר נוסד ב-1981.

## היסטוריה
בית ספר מקיף ד' באשדוד נוסד בשנת 1981, יש בו חטיבת ביניים וחטיבה עליונה (כיתות ז'–י"ב). בית הספר ממוקם ברחוב ביאליק 10, ומונה כ-1,100 תלמידים. תוכניות הלימודים בבית הספר כוללות מגוון דיסציפלינות, כגון מדעים, טכנולוגיה, אמנות וחינוך חברתי. כבית ספר ניסויי, המוסד מקדיש משאבים ומתמרץ את התלמידים למעורבות פעילה ביוזמות חינוכיות חדשניות ובפרויקטים חברתיים, שמטרתם לפתח מיומנויות שיתוף פעולה ויזמות. נכון ל-2024, הוא אחד משני המקיפים היחידים באשדוד שבהם יש מגמת רפואה (מדעי הבריאות).

## פרסים ותארים
בשנת 2017 הוענק למקיף ד' פרס החינוך הארצי.

## גלריה

קובץ:Makif Dalet Сourtyard.jpg|החצר הפנימית
קובץ:Electrical Lab in Makif Dalet.jpg|מעבדת חשמל
קובץ:The medical class in Makif Dalet.jpg|כיתת רפואה וטכנולוגיה
קובץ:Memory board in Makif Dalet.jpg|לוח זיכרון
קובץ:October 7th terror act remembrance day installation in Makif Dalet.jpg|מיצג ליום הזיכרון של טבח ה-7/10
קובץ:Makif Dalet top view.jpg|מבט מלמעלה


## ראו גם
* קציני-ים אורט אשדוד

## קישורים חיצוניים

## הערות שוליים

קטגוריה:אשדוד: תיכונים
קטגוריה:בוגרי מקיף ד' (אשדוד)
רשת הופפילד

ממוזער|רשת הופילד עם ארבע צמתים
**רשת הופפילד** (באנגלית: **Hopfield Network**) היא סוג של רשת עצבית מלאכותית שהוצעה לראשונה על ידי הפיזיקאי ג'ון הופפילד בשנת 1982. רשת זו משמשת כמודל מתמטי של זיכרון אסוציאטיבי ומאופיינת במבנה של שכבה אחת של נוירונים המחוברים זה לזה בצורה סימטרית. כל אחד מהנוירונים ברשת מתפקד כיחידת עיבוד בינארית, הפועלת במצב מופעל או כבוי, כאשר כל חיבור בין שני נוירונים מקבל משקל המייצג את הקשר ביניהם. רשת הופפילד משמשת לאחסון ושחזור דפוסים, ומהווה דוגמה לרשת זיכרון תומכת התכנסות למצבים יציבים, המכונים "מצבים מושכים". יתרונה של רשת הופפילד הוא בכך שהיא יכולה לאחסן זיכרונות ולהגיע למצב יציב הקרוב ביותר לדפוס הקלט, תכונה שמקבילה למנגנון הזיכרון האנושי.

ב-2024 זכה ג'פרי הינטון על מחקרו בנושא זה בפרס נובל לפיזיקה לשנת 2024.

## הערות שוליים

קטגוריה:פיזיקה סטטיסטית